jkorsvik/nowiki_second_scrape_merged huggingface dataset:
Netfonds Holding

Netfonds Holding AS (stiftet 24. oktober 2005 som Net Fonds Holding AS) var et norsk finanskonsern med hovedsete i Oslo. Konsernet bestod av tre datterselskaper; investeringsselskapet Netfonds (stiftet 29. mars 2000), forretningsbanken Netfonds Bank (stiftet 1. juni 1996), og livsforsikringselskapet Netfonds Livsforsikring (stiftet 3. februar 2009).
Netfonds var det første selskapet i Norge som tilbød verdipapirhandel på internett, og hadde i 2007 en markedsandel på 4% av handelen på Oslo Børs.Etter gründer Rolf Dammanns død ble Netfonds solgt til Nordnet.


== Referanser ==


== Eksterne lenker ==
Offisielt nettsted
Claude-François Loppin

Claude-François Loppin (født  13. september 1707 i Frankrike, død 21. august 1742 i provinsen Hubei i Kina) var en katolsk kinamisjonær tilhørende jesuittordenen. 
Han kom til Macao i 1739 og ble så sendt til dobbelprovinsen Huguang der han virket både i Hubei og Hunan.


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
Naturvern

Naturvern omfatter vern av naturen og naturressursene mot overdrevne eller unødige menneskelige inngrep, for slik å sikre det biologiske mangfoldet (og derav framtiden) for planter og dyr (inkludert mennesket). Naturvern gjennomføres gjennom forskjellige tiltak som vern av bestemte dyre- og plantearter (artsvern), oppretting av områder med ulik vernestatus, (områdevern), forbud mot inngrep i intakte naturområder og forbud mot bruk av eller utslipp av skadelige stoffer.
Verdens naturvernunion (IUCN) har som mål at alle land skal verne minst 15 prosent av alle naturtyper.


== Naturvern i Norge ==

Norge ratifiserte i 1993 konvensjonen om bevaring og bærekraftig bruk av biologisk mangfold. Norge har også sluttet seg til en internasjonal IUCN-kampanje om vern av nye arealer fram mot 2010. Pr. 2016 har Norge vernet omtrent 17 prosent av sitt landareale. Riksrevisjonen erklærte i 2007:

«Dagens arealforvaltning bidrar til en nedbygging av områder som Stortinget har vektlagt skal ivaretas.»


== Se også ==
Miljøvern
Rewilding
Verneområder i Norge


== Litteratur ==
Andersen, Gjermund (red.) "Momenter til en dypere naturvernforståelse". Vett & Viten/Østlandske Naturvernforening 1990. ISBN 82-412-0019-6
Berntsen, Bredo " Grønne linjer – Natur- og miljøvernets historie i Norge". Grøndahl Dreyer/Norges Naturvernforbund1994. ISBN 82-504-2150-7
Norberg-Schultz, Christian "Minnesjord". Gyldendal Norsk Forlag, Oslo 1991. ISBN 82-05-20198-6


== Eksterne lenker ==
Miljøstatus i Norge: Vernet natur
Digital eXtreme Definition

DXD (Digital eXtreme Definition) er et digitalt lyformat med en målefrekvens på 352.800 Hz i 24 BIT oppløsning. Dette gir en datastrøm på 8.4672 Mbit/s per lydkanal. Teknologien er utviklet av Merging Technologies (Sveits) og Digital Audio Denmark. Formatet er verifisert av Philips/Sony som produksjonsformat for Super Audio CD (SACD), hvor DXD konverteres ned til DSD. Norske Lindberg Lyd var først i verden til å ta i bruk DXD ved innspillingen av MOZART fiolinkonserter med Marianne Thorsen og TrondheimSolistene i Selbu kirke i juni 2006.


== Eksterne lenker ==
White paper: The advantages of DXD for SACD
Merging Technologies
Digital Audio Denmark
DIY: Digital eXtreme Definition 24-bit/ 352.8 kHz audio work – station
Gravity Field and Steady-State Ocean Circulation Explorer

Gravity Field and Steady-State Ocean Circulation Explorer (GOCE) var en europeisk satellitt bygget av ESA. Den ble skutt ut den 17. mars 2009 ombord på en Rockot-rakett fra Plesetsk kosmodrom i Russland. Den viktigste delen av nyttelasten er «Electrostatic Gravity Gradiometer» (EGG) som har målt gravitasjonsfeltet til Jorden. 45 selskaper fra på 13 eruopeiske land arbeidet med ESA om design av satellitten fra 2001. 
GOCE ble konstruert for å fly rundt jorden i en meget lav bane, bare rundt 250 km oppe. Der har i sin planlagte 20 måneder lange levetid kartlagt jordens gravitasjon og bestemt geoiden til en nøyaktighet bedre enn 2 cm ved en rommelig oppløsning bedre enn 100 km.
GOCE er den første ferden i «Earth Explorer mission» utviklet som en del av ESA sitt «Living Planet Programme». Ferden var ment å øke kunnskapen om hvordan Jorden fungerer samt sirkulasjon av verdenshavene, endringer i havnivåene, klimaendringer, vulkanisme og jordskjelv.
Satellitten falt ned og for det meste brant opp i jordatmosfæren 11. november 2013.


== Referanser ==


== Eksterne lenker ==
ESA's gravity mission GOCE
GOCE Mission Profile Arkivert 21. mars 2009 hos Wayback Machine. by NASA's Solar System Exploration
BBC News – 'Space arrow' to map Earth's tug 27.07.07
Alan Shepard

Alan Bartlett Shepard jr. (født 18. november 1923, død 21. juli 1998) var det andre mennesket og den første amerikanske astronauten i verdensrommet. Han var en av de originale «Mercury Seven» utvalgt i 1959 til det amerikanske Mercury-programmet. Han var seinere kommandør på Apollo 14-ferden og var det femte mennesket som gikk på Månen.


== Romferder ==
 Mercury-Redstone 3 – Første amerikanske bemannede romferd.
 Apollo 14 – Landet i Fra Mauro på Månen.Shepard var backup for Mercury-Atlas 9 i Mercury-programmet.
Shepard var tenkt å skulle fly med Mercury-Atlas 10, men denne ferden ble avlyst. Han ble også opprinnelig valgt som astronaut til Gemini 3, men han fikk i 1964 diagnosen Ménières sykdom, en tilstand der væsketrykk bygger seg opp i det indre øret. Dette syndromet gir symptomer som disorientering, svimmelhet og kvalme. Sykdommen gjorde at Shepard ikke kunne arbeide som aktiv astronaut gjennom det meste av 1960-tallet. («Gus» Grissom og John Young fikk fly Gemini 3 istedenfor Shephard).
I 1963 ble Shepard utnevnt til «Chief of the Astronaut Office» ved NASA, med ansvar for å følge med koordineringen, planleggingen og kontrollen av alle aktiviteter som involverte NASAs astronauter. 
I  mai 1969 fikk Shepard vende tilbake som aktiv astronaut etter en vellykket operasjon for å korrigere Ménières sykdom.
Han ble valgt ut til å lede Apollo 13 på den tredje månelandingsferden, men fordi Shepard og mannskapet hans (Stuart Roosa -CMP og Edgar Mitchell -LMP) var for uerfaren, ble det bestemt at mannskapet på Apollo 13 og Apollo 14 byttet plass, slik at Shepard og Co. fikk mer tid til å trene i simulatoren.
Dette skulle vise seg å være svært heldig for Alan Shepard, og svært uheldig for det opprinnelige mannskapet på Apollo 14 (Jim Lovell, Fred Haise og Ken Mattingly) som ikke fikk lande på månen på grunn av en eksplosjon i en oksygentank på veien til månen. (Ken Mattingly ble byttet ut med backup mannskap Jack Swigert bare et par dager før takeoff)
Alan Shepard og Edgar Mitchell landet i Fra Mauro fjellkjeden på månen 5. Februar 1971. Han ble dermed den femte, den eldste og den eneste av de opprinnelige Mercury Seven astronautene som landet på månen.


=== EVA ===
 Apollo 14 – To månevandringer.
5. feb 1971: 4 timer, 47 minutter, 50 sekund.
6. feb 1971: 4 timer, 34 minutter, 41 sekund.


== I media ==
1983 i filmen The Right Stuff ble Shepard spilt av Scott Glenn.
1998 i HBO sin TV-serie From The Earth To The Moon ble han spilt av Ted Levine.
2005 i BBC TV-serien Space Race ble han spilt av skuespilleren Todd Boyce.


== Filmer ==
YouTube - The Mercury 7 & Shepard's Launch
YouTube - mercury 7: first american in space
YouTube - Apollo 14 Video
YouTube - Surface of the moon filmed by Apollo 14


== Bilder ==

		
		
		


== Referanser ==


== Eksterne lenker ==
Obituary, NY Times, July 23, 1998 Alan B. Shepard Jr. Is Dead at 74; First American to Travel in Space
NASA-Biography
Johannes Thrap-Meyer

Johannes Solberg Thrap-Meyer (født 4. april 1898 i Hole, død 9. august 1929 i Oslo) var en norsk forfatter, regnet blant de unge døde og mest kjent for romanen Anakreons død (1928), som i 1967 ble innlemmet i verket Norges nasjonallitteratur.


== Liv og virke ==
Han var sønnesønn av arkitekt Henrik Thrap-Meyer og vokste opp på morfarens eiendom Sten gård på Ringerike. På grunn av sykdom og distraksjon fra andre interesser strøk han til artium i 1917 uten å gjenoppta studiene.  Han tok radér-undervisning hos Johan Nordhagen og begynte ved Kunstakademiet i København i 1918, men avbrøt skolen etter mindre enn et år.
Han debuterte med en artikkel om den danske lyrikeren Ludvig Holstein i tidsskriftet Samtiden i 1920 og publiserte året etter to dikt samme sted. Han arbeidet som forlagsmedarbeider og skribent. Blant sine forbilder regnet han Hans E. Kinck, George Meredith og Marcel Proust.Thrap-Meyers biografi er preget av sykdommer: spanskesyke, lungebetennelse, matforgiftning; og til sist diabetes, som medvirket til hans tidlige død. Han var gift to ganger, først 1925–1928 med Vilhelm Krags datter Kirsten, deretter fra 1928 med lege Elisa M. Kolle. 
Hos Thrap-Meyer gikk gammelt borgerskaps- og storgårdsaristokrati sammen med sykelighet og en forfinet, vemodig karakter; og gjorde han til en forfattertype som tiden på mange måter har gått fra.


== Bibliografi ==
Tusmørke. Noveller, 1924
Ekstaser. Noveller, 1925
Egoister. Roman, 1927
Anakreons død. Roman, 1928
Over rimet vold. Ufullført roman, posthum 1929


== Referanser ==


== Litteratur ==
A.H. Winsnes. «Johannes Thrap-Meyer» I: Samtiden, 1930
Helge Groth. «Johannes Thrap-Meyer» I: Edda, 1943
Carl Burchardt: I J.P. Jacobsen og andre essays. 1947
Dina Lea. «Johannes Thrap-Meyer og hans læremestre» I: Edda, 1950
Sigurd Hoel. «Egoister og Anakreons død» I: Tanker om norsk diktning. 1950
Helge Groth. «Johannes Thrap-Meyer» I: Norsk biografisk leksikon; 1. utg. Bd 16. 1969
Finn Jor. «Innledning». I: Anakreons død. 1967-utgaven


== Eksterne lenker ==
(no) Digitalt tilgjengelig innhold hos Nasjonalbiblioteket: bøker av Johannes Thrap-Meyer, bøker om Johannes Thrap-Meyer, arkiv etter Johannes Thrap-Meyer
Chuck Hagel

Charles Timothy «Chuck» Hagel (født 4. oktober 1946 i North Platte, Nebraska) er en amerikansk politiker og tidligere forsvarsminister og senator av polsk-tysk avstamming som er medlem av Det republikanske parti. Han representerte delstaten Nebraska i USAs senat fra 1997 til 2009. Han ble første gang valgt til senatet i 1996 og gjenvalgt i 2002. Hagel tok ikke gjenvalg til Senatet i 2008. Chuck Hagel giftet seg med Lilibet Ziller i 1985 og de har to barn sammen.
Chuck Hagel er Vietnam-veteran. Han tjenestegjorde i den amerikanske hærens infanteri i Vietnam i 1966–1967. Han oppnådde graden sersjant og mottok utmerkelsene Vietnamese Cross of Gallantry, Purple Heart, Army Commendation Medal og Combat Infantryman Badge. Etter at han kom tilbake til USA arbeidet han som bartender og nyhetsoppleser mens han gjorde ferdig universitetsutdannelsen sin på University of Nebraska, Omaha. 
Chuck Hagel var, sammen med senator Olympia Snowe fra Maine, en av de fremste republikanske kritikerne til Irak-politikken til president George W. Bush. I saker som omhandler krigen i Irak stemte Hagel og Snowe som regel sammen med demokratene. 
Han var en potensiell kandidat til presidentvalget i 2008. Politiske kommentatorer spekulerte i muligheten for at han kunne stille til valg til den republikanske presidentnominasjonen og at han kunne stille som uavhengig kandidat til valget i 2008.
7. januar 2013 kunngjorde president Barack Obama at han ønsker Hagel som USAs forsvarsminister i sin annen presidentperiode.


== Se også ==
Liste over politiske nominasjoner i USA som krysset partitilhørighet


== Referanser ==


== Eksterne lenker ==
(en) Chuck Hagel – kategori av bilder, video eller lyd på Commons 
(en) Chuck Hagel hos Amerikas forente staters kongress' biografiske kartotek
Lærlingsenter

Lærlingsenter er et samarbeid mellom ulike opplæringskontorer for å tilrettelegge for lærlinger som skal opp til fag- og svenneprøver innen byggfag, tekniske byggfag og elektrofag
Lærlingsenteret For Bygg- og Elektrofag i Oslo i Oslo er et opplæringstilbud administrert av opplæringskontorene, lokalisert på Kuben yrkesarena på Økern siden 2013.
Lærlingsentrene legger til rette for opplæring og informasjon til lærlinger som skal opp til fag- eller svenneprøve i rørleggerfaget, murerfaget, malerfaget, elektrikerfaget, tømrerfaget, forskalingsfaget, kobber- og blikkenslagerfaget.


== Eksterne lenker ==
http://drt.ls.no/assets/305/Lærlingsenteret%20for%20byggfag.doc
Abdullah Mehsud

Abdullah Mehsud var en afghaner som var en leder i Taliban. Han sprengte seg selv i luften 24. juli 2007 etter at pakistanske sikkerhetsstyrker omringet huset hans i byen Zhob i Balutsjistan-provinsen. 
Amerikanske talsmenn beskriver Mehsud som en av flere arrestanter som har vært holdt i de amerikanskje fangeleirene i Guantanamo Bay detention camp på Cuba, selv om navnet hans ikke fremstår på noen av de offisielle listene over fanger.Mehsud mistet et ben på grunn av en landmine da han sloss mot det Nordise Alliansen i Afghanistan i 1996. Mehsud overga seg til Abdul Rashid Dostum i desember 2001 og ble sent for avhør til Guantanamo Bay detention camp på Cuba.
Til tross for sin bakgrunnshistorie ble Mehsud løslatt i mars 2004 og returnert til en høyere lederrolle i Taliban. En trodde at han oppholdt seg i det nordre Waziristan, en del av Pakistan sine «stammeområder». En gruppe som Mehsud ledet tok to kinesiske ingeniører til fange, disse jobbet med å bygge en dam i det sørlige Waziristan. En av ingeniørene ble drept under et mislykket redningsforsøk, mens den andre ble reddet uskadet.
Mehsud er også anklaget for et angrep mot den pakistanske innenriksministeren Aftab Ahmad Khan Shrpao, som drepte 31 mennesker og såret mange flere.


== Referanser ==


== Eksterne lenker ==
Pakistan Army Pays More Than Half Million Dollars to Al Qaeda in Bizarre Deal, South Asia Tribune, 10. februar 2005
Røyre

Røyre (også skrevet Røyri) er en innsjø i Øystre Slidre kommune i Valdres, Innlandet fylke. Innsjøen ligger 914 meter over havet og arealet er 1,48 km². Den ligger vest for Rabalsmellen (1111 moh). Den største tilløpselven kommer fra Øyangen. Fra Røyre renner vannet ut i Vangsjøen. Røyre ligger i nedbørfeltet til elva Vinda i Øystre Slidre-vassdraget.
Røyre er et privateid vann, og fiske er normalt ikke tillatt. I vannet finnes det ørret, abbor og ørekyt.
Området rundt sjøen preges av stølsdrift med kyr og geiter, og er et populært hytte- og turområde både sommer og vinter. Nord for vannet finner man stølen Buahaugen.


== Referanser ==
Ullerål

Ullerål regnes i dag som en bydel i Hønefoss, men området lå opprinnelig i tidligere Norderhov kommune og var en del av Haug kirkesogn i Norderhov prestegjeld.
Da Hønefoss fikk byprivilegier fra 1. januar 1852, ble den søndre delen av Ullerål liggende innenfor grensene til den nye bykommunen. Og da Roa–Hønefosslinjen åpnet i 1909 (opprinnelig en strekning på Bergensbanen), ble Ullerål fysisk delt av jernbanelinjen. Videre ble Ullerål skilt ut som eget sogn for Ullerål menighet da Haug prestegjeld ble etablert 1. januar 1984. Ullerål kirke var da under bygging.
Navnet Ullrål er svært gammelt, men lar seg vanskelig forklare i dag. Det kan imidlertid ha en sammenheng med urgården Hov å gjøre, som er svært sentral i dette området. Forstavelsen er mest sannsynlig knyttet til den norrøne gudeskikkelsen Ull/Ullr, men navneendingen lar seg ikke tolke like lett. Kan hende var den opprinnelige beskrivelsen synonym med Ulls hov, slik at dagens navneending, -ål, er en avledning av begrepet hov/hof. Det eksisterer imidlertid ikke kilder som kan bekrefte eller avkrefte denne lokale teorien i dag, men navnet Ullerål er ikke knyttet til en bestemt plass og lar seg derfor vanskelig forklare på noen annen måte.
Hovedferdselsårene inn til Ullerål er Hønengata fra sør, Ådalsveien fra nord og Hvalsmoveien fra nordøst. Før Bergensbanen ble bygget (herunder Roa-Hønefosslinjen) var imidlertid Ullerålsgata hovedferdselsåre fra og til industrien i og rundt Hønefossen.
Ullerål ligger i nær tilknytning til Hønefoss, nord for den opprinnelige byen og nord for Roa–Hønefosslinjen som krysser over Hønengata (riksvei 35) med bru. Området er et av de tettest befolkede områdene i Ringerike kommune, og preges som sådan av villa- og blokkbebyggelser. Her finner man blant annet (Gamle Ullerål ungdomsskole Nedlagt), Ullerål skole, Hov gård og Hov ungdomsskole er alle i full drift, med unntak av Gamle Ullerål ungdomsskole. Også Hønen gård bo- og mestringssenter (for blinde og svaksynte) og en rekke kommunale bofellesskap ligger i dette området. Langs Hønengata og i nærområdene like rundt denne ligger det også mange forretninger.
Det tettest befolka området i Ullerål er Haldenjordet.


== Bilder ==


== Se også ==
Ullerål kirke
Ullerål menighet
Ullerål skole
Gamle Ullerål ungdomsskole
Ullerålsgata
Nordsiden
Gater i Hønefoss
Superligaen (Sveits)

Raiffeisen Super League etter navnet på hovedsponsoren Raiffeisen, er den øverste divisjonen i sveitsisk fotball. Før ligareformen i 2003 het den Nationalliga A.
Serien består av ti lag som kjemper om tittelen «sveitsisk seriemester». Sesongstart er i juli og sesongen går over 36 serierunder før den avsluttes i mai året etter. Alle lagene møter hverandre fire ganger, to hjemmekamper og to bortekamper. I løpet av sesongen avvikles det også en vinterpause som varer fra midten av desember til midten av februar.


== UEFA-ranking (2022) ==
UEFA-rangering foran 2022/23-sesongen.

Historisk ligarangering


== Vinnere ==

2003/04 – Basel
2004/05 – Basel
2005/06 – Zürich
2006/07 – Zürich
2007/08 – Basel
2008/09 – Zürich
2009/10 – Basel
2010/11 – Basel
2011/12 – Basel
2012/13 – Basel
2013/14 – Basel
2014/15 – Basel
2015/16 – Basel
2016/17 – Basel
2017/18 – Young Boys
2018/19 – Young Boys
2019/20 – Young Boys
2020/21 – Young Boys
2021/22 – Zürich


== Referanser ==


== Eksterne lenker ==
Offisielt nettsted 
(en) Swiss Super League – kategori av bilder, video eller lyd på Commons
Tattershall Castle

For informasjon om dampskipet ved samme navn, se «Tattershall Castle».Tattershall Castle er et slott i Tattershall, nordøst for Sleaford, i Lincolnshire i England. Det eies av National Trust.
Slottet ble reist i 1434 av Ralph de Cromwell, 3. baron Cromwell som var Englands riksskattmester. Det erstattet et slott fra det 13. århundre, som det er bevart noen rester av. Det meste av Lord Cromwells slott og vollgrav er intakt.
Det antas at de tre store soveværelsene engang var flott dekorert. De ble varmet opp at enorme gotiske peiser med dekorerte piper. Slottet har blitt beskrevet som et tidlig eksempel på et landsted eller en herregård, kamuflert som en festning.
Etter Cromwells død i 1456 ble slottet stående og forfalle helt til 1911, da det ble kjøpt av George Nathaniel Curzon, 1. marki Curzon av Kedleston. Han overlot det til National Trust ved sin død i 1925, etter å ha restaurert det i årene 1911–1914.


== Eksterne lenker ==
(en) Offisielt nettsted 
(en) Tattershall Castle (Lincolnshire) – kategori av bilder, video eller lyd på Commons
Pétur Marteinsson

Pétur Marteinsson (født 14. juli 1973) er en islandsk fotballspiller.
Han startet karrieren sin i Fram, og dro til Hammarby IF i 1996 der han ble en suksess. Han ble senere hentet til Stabæk av Anders Linderoth. I november 2001 ble han kjøpt av Stoke City, en klubb som på den tida hadde mange islendinger. Uheldigvis for Marteinsson, fikk manageren som kjøpte han sparken etter ca. en uke, og Marteinsson fikk aldri en ordentlig sjanse av den nye manageren. I 2003 gikk han tilbake til Hammarby IF, som ble trent av den tidligere Stabæk treneren Anders Linderoth. Han har også spilt 35 kamper for det islandske landslaget.
I oktober 2006, reiste han tilbake til Island, der han nå spiller for Knattspyrnufélag Reykjavíkur.


== Eksterne lenker ==
(en) Pétur Marteinsson – FIFA 
(en) Pétur Marteinsson – UEFA 
(en) Pétur Marteinsson – Transfermarkt 
(en) Pétur Marteinsson – Transfermarkt 
(en) Pétur Marteinsson – national-football-teams.com 
(en) Pétur Marteinsson – Soccerbase.com 
(en) Pétur Marteinsson – FootballDatabase.eu 
(en) Pétur Marteinsson – FBref
Ve (andre betydninger)

Ve har flere betydninger:

Ve eller Vé er en gammel betegnelse på forskjellige typer av førkristne hellige, kultiske innretninger i Norden
Ve, grend i Kristiansand kommune
Ve eller Vé, tidligere storgård i Heradsbygda, Ringerike, og trolig opphavet til Buskerud fylkes tusenårssted
Vilje og Ve, fra norrøn mytologi
Veet på Ranheim i Trondheim, kan ha vært et ve
Sverre Bentzen

Sverre Bentzen (født 6. oktober 1941, død 4. januar 2022 i Oslo) var norsk skuespiller.


== Utdannelse og karriere ==
Han begynte sin karriere som elev ved Chat Noir Teater i Oslo. Deretter arbeidet han ved Rogaland Teater, Trøndelag Teater, Oslo Nye Teater og Fjernsynsteatret. I 1990 ble han ansatt ved Det norske teatret, der han forble resten av sin karriere.Bentzens innsats i Russerevyen i Oslo i 1960 resulterte i engasjement i Chat Noir i perioden 1960–1962.
Foruten flere større dramatiske roller i skuespill av Shakespeare, Tsjekhov, Strindberg og Ibsen (blant annet som Jørgen Tesman i Hedda Gabler, Hjalmar Ekdal i Vildanden og tittelrollen i Peer Gynt), har Sverre Bentzen spilt  roller i en rekke komedier, farser, revyer og musikaler.
På sine eldre dager spilte han blant annet Den arbeidslause i Personkrins 3:1 av Norén, direktør Whalen i Ingenting om nattergalen av Tennessee Williams, Zauberkönig i Historier frå Wienerskogen av von Horvath, Sorin i Måken av Tsjekhov, den eldste Peer i Robert Wilsons Peer Gynt-oppsetning, Ernst i Kaos er granne med Gud av Norén, gamle Mahon i Helten frå den grøne øya av Synge, Big Daddy i Katt på heitt blekktak av Tennessee Wiliams, Oidipus i Døden i Teben av Jon Fosse/Sofokles, Peachum i Tolvskillingsoperaen av Brecht/Weill. Han hadde også roller i flere spel, herunder Spelet om Heilag Olav (Stiklestadspelet) og Kristin Lavransdatter på Jørundgard Middelaldersenter i Sel kommune.
På film hadde Bentzen biroller i blant annet Herman (1990), Farlig farvann (1995) og Salige er de som tørster (1997).


== Priser og stipend ==
Sverre Bentzen er hedret med Aksel Waldemars minnepris og Hulda Garborgs stipend.


== Referanser ==


== Eksterne lenker ==
(en) Sverre Bentzen på Internet Movie Database 
(da) Sverre Bentzen på Filmdatabasen
Bertone Genesis

Bertone Genesis (eller Lamborghini Genesis, som den ofte kalles) er en konseptbil designet for den italienske bilprodusenten Lamborghini av designhuset Bertone. Bilen ble første gang presentert på bilutstillingen i Torino i 1988.
Bilen er en futuristisk MPV med måkevingedører foran og skyvedører bak. Den var utstyrt med den samme V12-motoren som Lamborghini Countach med 455 hk, koblet til en tretrinns automatisk girkasse. Bilen hadde motoren plassert foran, og var bakhjulsdreven.
Modellen var aldri ment for produksjon, og var utelukkende ment som en designstudie.


== Eksterne lenker ==
Lamborghini Genesis på The Lamborghini Registry